EL
8.8.2022
Επίσημη Εφημερίδα της Ευρωπαϊκής Ένωσης
C 303/23
Αιτήματα Οι αναιρεσείουσες ζητούν από το Δικαστήριο: — να αναιρέσει την απόφαση του Γενικού Δικαστηρίου κατά το μέρος που απορρίφθηκε με αυτήν η προσφυγή ακυρώσεως· — να ακυρώσει την απόφαση της Επιτροπής C(2017) 1742 final της 17ης Μαρτίου 2017, σχετικά με διαδικασία βάσει του άρθρου 101 της Συνθήκης για τη λειτουργία της Ευρωπαϊκής Ένωσης, του άρθρου 53 της συμφωνίας για τον ΕΟΧ και του άρθρου 8 της συμφωνίας αεροπορικών μεταφορών μεταξύ της Ευρωπαϊκής Κοινότητας και της Ελβετικής Συνομοσπονδίας (Υπόθεση AT.39258 — αερομεταφορές εμπορευμάτων) (στο εξής: η απόφαση της Επιτροπής), κατά το μέρος που αφορά τις αναιρεσείουσες.
Επικουρικώς, να ακυρώσει εν μέρει την απόφαση της Επιτροπής και να μειώσει κατά δίκαιη κρίση το πρόστιμο το οποίο επιβλήθηκε στις αναιρεσείουσες· — όλως επικουρικώς, εφόσον το Δικαστήριο κρίνει ότι δεν είναι δυνατόν να κρίνει οριστικά τη διαφορά, να την αναπέμψει στο Γενικό Δικαστήριο, και — να καταδικάσει την Επιτροπή στο σύνολο των δικαστικών εξόδων, τόσο ενώπιον του Δικαστηρίου όσο και ενώπιον του Γενικού Δικαστηρίου.
Λόγοι αναιρέσεως και κύρια επιχειρήματα Προς στήριξη των αιτημάτων τους, οι αναιρεσείουσες προβάλλουν τους ακόλουθους λόγους.
Ο πρώτος λόγος αναιρέσεως αφορά πρόδηλα νομικά σφάλματα κατά τον προσδιορισμό των εννόμων συνεπειών της κρίσης επί του πρώτου λόγου ακυρώσεως, ο οποίος έγινε δεκτός.
Αντί να ακυρώσει την απόφαση της Επιτροπής στο σύνολό της, το Γενικό Δικαστήριο την ακύρωσε εν μέρει χωρίς να εκτιμήσει κατά πόσον τα στοιχεία για τα οποία κρίθηκε ότι οι αναιρεσείουσες δεν έφεραν ευθύνη μπορούσαν να διαχωριστούν, παρότι υπάρχει σαφής νομολογία από την οποία προκύπτει ότι αυτό είναι το κριτήριο.
Ο δεύτερος λόγος αναιρέσεως αφορά πρόδηλα νομικά σφάλματα κατά την απόρριψη του έκτου λόγου περί των δικαιωμάτων άμυνας, αναφορικά με την παράλειψη της Επιτροπής να αιτιολογήσει το γεγονός ότι δεν στράφηκε κατά ορισμένων άλλων αεροπορικών εταιριών και ενός παρόχου υπηρεσιών.
Επιπλέον, το Γενικό Δικαστήριο φέρεται να παραμόρφωσε το αληθές νόημα των αποδεικτικών στοιχείων κατά την αξιολόγηση του ηλεκτρονικού μηνύματος της 22ας Ιουλίου 2005 χωρίς να λάβει υπόψη ότι τα βασικά στοιχεία στα οποία στηρίχθηκε αφορούσαν ενέργειες αεροπορικών εταιριών που, μετά την ανακοίνωση των αιτιάσεων, έπαυσαν να διώκονται από την Επιτροπή.
Ο τρίτος λόγος αναιρέσεως αφορά πρόδηλα νομικά σφάλματα κατά την απόρριψη του τρίτου μέρους του τέταρτου λόγου (πρώτο σκέλος) σε σχέση με την αρμοδιότητα της Επιτροπής να προβεί σε ορισμένες διαπιστώσεις.
Ο τέταρτος λόγος αναιρέσεως αφορά πρόδηλα σφάλματα κατά την απόρριψη του τρίτου μέρους του τέταρτου λόγου (δεύτερο σκέλος) σε σχέση με την αμφισημία της αποφάσεως της Επιτροπής όσον αφορά τη γεωγραφική έκταση της παραβάσεως.
Αναίρεση που άσκησε στις 9 Ιουνίου 2022 η British Airways plc κατά της αποφάσεως που εξέδωσε το Γενικό Δικαστήριο (τέταρτο πενταμελές τμήμα) στις 30 Μαρτίου 2022 στην υπόθεση T-341/17, British Airways κατά Επιτροπής (Υπόθεση C-378/22 P) (2022/C 303/30) Γλώσσα διαδικασίας: η αγγλική Διάδικοι Αναιρεσείουσα: British Airways plc (εκπρόσωποι: A. Lyle-Smythe και R. O'Donoghue, advocaten, T. Sebastian, Barrister) Αντίδικος κατ’ αναίρεση: Ευρωπαϊκή Επιτροπή
Αιτήματα Η αναιρεσείουσα ζητεί από το Δικαστήριο: — να αναιρέσει την απόφαση του Γενικού Δικαστηρίου στο σύνολό της ή, επικουρικώς, κατά το μέρος της με το οποίο απορρίφθηκε ο τέταρτος λόγος ακυρώσεως και το δεύτερο σκέλος του έβδομου λόγου ακυρώσεως που είχε προβάλει η αναιρεσείουσα·